
Temeljem članka 86. Zakona o prostornom uređenju ( Narodne Novine broj 153/13 ) i članka 31. Statuta Općine Dekanovec («Službeni glasnik Međimurske županije» broj 6/13), Općinsko vijeće Općine Dekanovec, dana 13.06.2016. godine, na svojoj 16. sjednici donijelo je

O D L U K U

O IZRADI IZMJENA I DOPUNA 
PROSTORNOG PLANA UREĐENJA OPĆINE DEKANOVEC
( Službeni glasnik Međimurske županije broj 3/05.)

Članak 1.
Donosi se odluka o pristupanju Izmjenama i dopunama Prostornog plana uređenja Općine Dekanovec (Službeni glasnik Međimurske županije broj 3/05.) – u daljnjem tekstu Izmjene i dopune Prostornog plana.


PRAVNA OSNOVA I RAZLOZI ZA IZMJENU I DOPUNU PROSTORNOG PLANA UREĐENJA OPĆINE DEKANOVEC

Članak 2.
Prema Zakonu o prostornom uređenju općina je nadležna za planiranje prostora, izradu i donošenje prostornih planova na svom teritoriju. Prostorni plan uređenja općine može se mijenjati i dopunjavati prema proceduri određenoj Zakonom.

Članak 3.
U razdoblju od donošenja Prostornog plana Općine (2005. godine) pojavile su se okolnosti koje imaju utjecaj na korištenje i namjenu prostora. Nova saznanja i stavovi o mogućnostima provedbe važećih prostornih planova i problemi vezani uz korištenje prostora osobito za gospodarsku namjenu, inicirala su pokretanje izmjene i dopune Prostornog plana uređenja Općine. Ovom izmjenom i dopunom primijeniti će se novine iz posebnih propisa koji se odnose na prostorno planiranje, kao i smjernice za uređenje prostora u prostornim planovima uređenja općina/gradova sadržane u Izmjenama i dopunama Prostornog plana Međimurske županije

OBUHVAT IZMJENA I DOPUNA PLANA

Članak 4.
Izmjena i dopuna Prostornog plana uređenja Općine Dekanovec obuhvaća tekstualni (Obrazloženje, Odredbe za provođenje) i grafički dio Plana.
Prostorni obuhvat izmjene i dopune odnosi se na cjelokupni prostor Općine.

OCJENA STANJA U OBUHVATU PLANA

Članak 5.
Položaj Općine u Županiji, demografski procesi, krajobrazne karakteristike i prirodne vrijednosti prostora, okvir su za sveobuhvatni i pažljiv pristup u planiranju korištenja i namjene prostora Općine Dekanovec.




CILJEVI IZMJENE I DOPUNE PLANA I PROGRAMSKA POLAZIŠTA PLANA

Članak 6.
Ciljevi i programska polazišta izmjena i dopuna Prostornog plana su planiranje i osiguranje prostora za dugoročni razvoj Dekanovca, utvrđivanje uvjeta uređenja prostora unutar i izvan građevinskog područja naselja, a u svrhu ostvarenja kvalitetnih uvjeta za život i rad stanovnika na cjelokupnom teritoriju Općine Dekanovec.
Marginalni položaj Općine Dekanovec unutar Županije, negativno demografsko kretanje jedinog naselja u Općini, uvjetuju da se razvoj Općine može očekivati temeljem inicijative lokalnog stanovništva u sektoru poljoprivrede i turizma, koristeći prednosti koje pruža prostor visokih prirodnih vrijednosti i koristeći vrijedno poljoprivredno tlo na svom teritoriju. U tim segmentima gospodarstva treba tražiti mogućnosti za zahvate u prostoru poljoprivredne i turističke namjene.

Članak 7.
Izmjena i dopuna Prostornog plana odnosi se na izmjenu sadržaja Odredbi za provođenje, sadržaj kartografskih prikaza i Obrazloženja, u dijelovima koji sadrže teme za izmjenu :

Građevinsko područje naselja – utvrđivanje uređenog i neuređenog dijela
	Temeljem zakonske obaveze potrebno je utvrditi uređeni i neuređeni dio građevinskog područja naselja, te mjere za njihovo privođenje svrsi.
Određivanje uvjeta uređenja prostora građevinskih područja unutar i van naselja 
Odrediti će se uvjeti za korištenje i namjenu prostora, uvjeti za uređenje i način gradnje na prostoru unutar i van građevinskih područja naselja.
	Preispitati će se mogućnosti za smještaj građevina namijenjenih poljoprivrednoj proizvodnji izvan građevinskog područja naselja i građevina za uzgoj stoke unutar i izvan građevinskog područja naselja uz određivanje kriterija za njihov smještaj u odnosu na građevinsko područje naselja Dekanovec, vodeći računa o poštivanju tih udaljenosti i u odnosu na sva građevinska područja naselja susjednih općina..
	Odrediti će se uvjeti za uređenje prostora za građevine turističke namjene unutar i van građevinskog područja naselja, odrediti kriteriji za njihov smještaj ovisno o smještajnom kapacitetu i raspoloživim uvjetima komunalne infrastrukture.

Elektronička komunikacijska infrastruktura
Ovom izmjenom i dopunom utvrditi će se nadležnost Prostornog plana Međimurske županije za određivanje prostora elektroničke komunikacijske infrastrukture.

Energetika
	Ovom izmjenom i dopunom Prostornog plana potrebno je sagledati prostorne mogućnosti za smještaj energetskih građevina koje koriste alternativne izvore, a u skladu sa smjernicama određenim u Izmjenama  i dopunama Prostornog plana Međimurske županije.

Zaštita prirode
	Utvrditi će se stanje i kategorije zaštićenih dijelova prirode na području Općine Dekanovec, prema novinama sadržanim u posebnim propisima.

Gospodarenje otpadom
Ovo poglavlje Prostornog plana potrebno je uskladiti s Planom gospodarenja otpadom u Međimurskoj županiji i s posebnim propisima iz područja zaštite okoliša, te odrediti uvjete za smještaj reciklažnog dvorišta ili uspostavu mobilnih reciklažnih stanica za posebni i građevinski otpad.

Komunalna infrastruktura
Usklađenje prometne i komunalne infrastrukture na području cijele Općine Dekanovec.

Infrastrukturni i komunalni projekti
Usklađenje Plana s aktualnim infrastrukturnim i komunalnim projektima.




VRSTA I NAČIN PRIBAVLJANJA KATASTARSKIH PLANOVA I PODLOGA

Članak 8.
Kartografski prikazi za sve faze izrade Prostornog plana izraditi će se korištenjem digitalnih topografskih karata u mjerilu 1:25 000 i 1:5 000 ovjerenih od DGU.



TIJELA I OSOBE ODREĐENE POSEBNIM PROPISIMA I DRUGI SUDIONICI IZRADE PLANA

Članak 9.
Tijela i osobe koji će svojim podacima, planskim smjernicama i propisanim dokumentima iz djelokruga svoga rada sudjelovati u izradi izmjena i dopuna Prostornog plana su:

1. Ministarstvo zaštite okoliša i prirode
1. Ministarstvo poljoprivrede
1. Agencija  za zaštitu prirode i okoliša
1. Ministarstvo kulture, Uprava za zaštitu kulturne baštine, Konzervatorski odjel u Varaždinu
1. Hrvatske šume, Uprava šuma podružnica Koprivnica, Šumarija Čakovec
1. Ured državne uprave u Međimurskoj županiji, Služba za gospodarstvo i imovinsko-pravne poslove, Odjel za gospodarstvo
1. Međimurska županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša i prirode
1. Hrvatske vode VGI «Međimurje»
1. HEP Operator distributivnog  sustava d.o.o., DP Elektra Čakovec
1. HAKOM, Hrvatska regulatorna agencija za mrežne djelatnosti
1. Javna ustanova „Međimurska priroda“
1. Županijska uprava za ceste Međimurske županije
1. Međimurske vode, d.o.o
1. Međimurje plin
1. MUP Policijska uprava Međimurska
1. Državna uprava za zaštitu i spašavanje, Područni ured za zaštitu i spašavanje Čakovec


ROKOVI

Članak 10. 
Nositelju izrade plana navedena tijela i osobe iz prethodnog članka, dužna su u roku od petnaest dana od zaprimljene Odluke s pozivom o dostavi zahtjeva, dostaviti zahtjeve (podatke, planske smjernice, i propisane dokumente iz djelokruga svog rada ) za izradu izmjena i dopuna Prostornog plana 
Plan izrade i procedura provođenja izmjena i dopuna Prostornog plana predviđa se u slijedećim etapama :
1. izrada izmjena i dopuna Prostornog plana započeti će sklapanjem ugovora nositelja izrade i izrađivača plana
1. izrada nacrta Prostornog plana i utvrđivanje prijedloga Prostornog plana za javnu raspravu - izrada 60 dana od sklapanja ugovora 
1. javna rasprava i izrada nacrta konačnog prijedloga Prostornog plana – 40 dana
1. utvrđivanje konačnog prijedloga Prostornog plana i upućivanje predstavničkom tijelu na donošenje





FINANCIRANJE

Članak 11. 
Sredstva za financiranje izmjene i dopune Prostornog plana osigurati će se iz proračuna Općine Dekanovec.



ZAVRŠNE ODREDBE

Članak12.
Ova Odluka objaviti će se u Službenom glasniku Međimurske županije i dostaviti će se Hrvatskom zavodu za prostorni razvoj.

Članak13.
Ova Odluka stupa na snagu osam dana od objave u Službenom glasniku Međimurske županije.

OPĆINSKO VIJEĆE OPĆINE DEKANOVEC

Klasa: 021-05/16-01/05
Ur.br: 2109/20-02-16-04
Dekanovec, 13.06.2016.


PREDSJEDNICA OPĆINSKOG VIJEĆA

                                                                                          Verica Grbavec

Na temelju članka 35., stavka 2. Zakona o vlasništvu i drugim stvarnim pravima («Narodne novine» broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12) i članka 31. Statuta Općine Dekanovec («Službeni glasnik Međimurske županije» broj 6/13), Općinsko vijeće Općine Dekanovec, dana 13.06.2016. godine, na svojoj 16. sjednici donijelo je

ODLUKU
O POVREMENOJ DODJELI PROSTORA 
POLITIČKIM STRANKAMA

Članak 1.
Ovom Odlukom utvrđuju se načini i uvjeti za davanje prostora u vlasništvu Općine Dekanovec na povremeno korištenje političkim strankama i njihovim ograncima.

Članak 2.
Povremenim korištenjem smatra se korištenje za kojim se potreba pojavljuje povremeno i to za: redovne sastanke političkih stranaka i njihovih ogranaka.

Za povremeno korištenje prostora iz stavka 1. ovog članka korisniku se na temelju podnesenog Zahtjeva izdaje Odobrenje.
Odobrenje o povremenoj dodjeli prostora izdaje općinski načelnik.

Naknada za povremeno korištenje prostora se naplaćuje prema vrsti prostora koji se koristi, i to na način:
· za korištenje prostora «Vijećnice» u zgradi Općine Dekanovec naplaćuje se iznos od 50,00 kuna po jednom korištenju.
· za korištenje Dvorane Doma kulture Dekanovec naplaćuje se iznos od 100,00 kuna po jednom korištenju.

Članak 3.
Prostore koji se daju na korištenje korisnici su dužni koristiti racionalno i u strogo namjenske programske svrhe. 

U prostore koji se koriste mogu se unositi oprema, promidžbeni materijali i slični predmeti, koji korisnicima služe za vrijeme korištenja prostora radi obavljanja svojih aktivnosti, nakon čega su ih dužni ukloniti.

Članak 4.
Stupanjem na snagu ove Odluke mijenja se članak 4. Zaključka o korištenju dvorane Društvenog doma Dekanovec (usvojeni na 39. sjednici Općinskog vijeća od 06.06.2003. godine) u smislu da se iz članka briše riječ «i političkim strankama».

Članak 5.
Ova Odluka stupa na snagu osmog dana od dana od dana objave u «Službenom glasniku Međimurske županije».

OPĆINSKO VIJEĆE OPĆINE DEKANOVEC
Klasa: 021-05/16-01/05
Ur.br: 2109/20-02-16-05
Dekanovec, 13.06.2016.
PREDSJEDNICA OPĆINSKOG VIJEĆA
                                                                                          Verica Grbavec

Na temelju članka 31. Statuta Općine Dekanovec ( Službeni glasnik Međimurske županije broj 6/13 ), Općinsko Vijeće Općine Dekanovec na 16. sjednici održanoj 13.06.2016. godine, donijelo je



O D L U K U

o produljenju roka primjene Programa ukupnog razvoja Općine Dekanovec


Članak 1.

Općina Dekanovec 2009. godine je usvojila Program ukupnog razvoja za razdoblje od 2009. – 2015. godine. 
	Program ukupnog razvoja je plan koji je pripremljen unutar same Općine, a izravno se odnosi na prioritete i planove lokalnog razvoja, a pretežito je usmjeren na korist pripadnika gospodarskog, civilnog i javnog sektora s područja Općine.

Članak 2.

Ovom Odlukom produžuje se rok primjene, odnosno valjanosti Programa ukupnog razvoja na razdoblje 2009. – 2016.  godine., a kako bi se omogućilo daljnje apliciranje razvojnih projekata Općine za financiranje iz nacionalnih i strukturnih fondova Europske unije.

	
Članak 3.

	Ova Odluka stupa na snagu danom objave u «Službenom glasniku Međimurske županije».



OPĆINSKO VIJEĆE OPĆINE DEKANOVEC


Klasa: 021-05/16-01/05
Ur.br: 2109/20-02-16-02
Dekanovec, 13.06.2016.



PREDSJEDNICA OPĆINSKOG VIJEĆA

                                                                                          Verica Grbavec


[image: my11^001][image: ]   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
       OPĆINSKO VIJEĆE


Na temelju članka 31. Statuta Općine Dekanovec ( Službeni glasnik Međimurske županije broj 6/13 ), Općinsko Vijeće Općine Dekanovec na 16. sjednici održanoj 13.06.2016. godine, donijelo je

O D L U K U
o proširenju mjere 19 i implementaciji razvojnih projekata 
u Program ukupnog razvoja

Članak 1.
Programom ukupnog razvoja definirana je vizija Općine, a iz koje su proizašla četiri strateška razvojna cilja. Svaki razvojni cilj razrađen je na nekoliko prioriteta koji su zatim razrađeni na nekoliko mjera potrebnih za ostvarenje prioriteta. 
Članak 2.
Programom ukupnog razvoja definirani su strateški razvojni ciljevi, prioriteti i mjere. Kao Strateški cilj 2, Prioritet 7, definirana je Mjera 19: Osmišljavanje programa zbrinjava otpada kroz preradu istog i ulaganje u obnovljive izvore energije u Općini (farme i bio otpad) koja se proširuje i glasi: Osmišljavanje programa zbrinjava otpada kroz preradu istog, ulaganje u obnovljive izvore energije (farme i bio otpad) i energetska učinkovitost u Općini.
Članak 3.
	Sukladno definiranim strateškim razvojnim ciljevima, prioritetima i mjerama u Programu ukupnog razvoja kreiran je popis provedbenih aktivnosti tj. projekata koji se ovom Odlukom proširuje na slijedeće projekte:

1. Rekonstrukcija postojeće poslovno- stambene građevine na adresi F. Andrašeca 39, Dekanovec. Projektom se predviđa dogradnja, nadgradnja i prenamjena prostora u ljekarnu, stomatološku ordinaciju, ordinaciju opće medicine i stambeni prostor.
2. Izgradnja građevine javne i društvene namjene na adresi Obrtnička 10, Dekanovec. 
3. Energetski učinkovita i ekološka javna rasvjeta na području Općine Dekanovec – LED RASVJETA
Članak 4.
	Projekti koji se unose u Program ukupnog razvoja svoje uporište nalaze u slijedećem kako je prikazano u tablici:
	Naziv projekt
	Mjera
	Prioritet
	Strateški cilj

	Rekonstrukcija postojeće poslovno- stambene građevine
	M 31: Unapređenje infrastrukture, informatičke tehnologije i opreme zdravstvenih
institucija
	PRIORITET 11: Podrška sektoru zdravstvene zaštite i socijalne skrbi
	SC 4. Razvoj društvene infrastrukture s ciljem unapređenja položaja
ranjivih skupina

	Izgradnja građevine javne i društvene namjene
	M 37: Promocija kulturnih i sportskih aktivnosti i unapređenje kulturne i sportske infrastrukture
	PRIORITET 12: Unapređenje kvalitete života
	SC 4. Razvoj društvene infrastrukture s ciljem unapređenja položaja
ranjivih skupina

	Energetski učinkovita i ekološka javna rasvjeta na području Općine Dekanovec – LED RASVJETA
	M 19: Osmišljavanje programa zbrinjava otpada kroz preradu istog, ulaganje u obnovljive izvore energije (farme i bio otpad) i energetska učinkovitost u Općini 
	PRIORITET 7: Komunalna infrastruktura
	SC 2. Izgradnja infrastrukture potrebne za rast poslovnih subjekata i snažno upravljanje okolišem








Članak 5.
	Ova Odluka stupa na snagu danom objave u «Službenom glasniku Međimurske županije».



OPĆINSKO VIJEĆE OPĆINE DEKANOVEC




Klasa: 021-05/16-01/05
Ur.br: 2109/20-02-16-03
Dekanovec, 13.06.2016.




PREDSJEDNICA OPĆINSKOG VIJEĆA

                                                                                          Verica Grbavec

Na temelju članka 7. st. 2. Zakona o financiranju političkih aktivnosti i izborne promidžbe ("Narodne novine" br. 24/11 i 61/11) i članka 31. Statuta Općine Dekanovec (“Službeni glasnik Međimurske županije”, broj 6/13), Općinsko vijeće Općine Dekanovec na 16. sjednici, održanoj dana  13.06.2016. godine, donijelo je 
 
O D  L  U  K  U
o raspoređivanju sredstava za rad političkih stranaka
zastupljenih u Općinskom vijeću Općine Dekanovec 
za 2016. godinu

Članak 1.
Ovom se Odlukom uređuje način raspoređivanja sredstava osiguranih u Proračunu Općine Dekanovec za redovito godišnje financiranje političkih stranaka čiji su kandidati izabrani za vijećnike Općinskog vijeća Općine Dekanovec (u daljnjem tekstu: Općinsko vijeće).

Članak 2.
Visina sredstava za redovito godišnje financiranje političkih stranaka osiguravaju se u Proračunu Općine Dekanovec u ukupnom iznosu od 1.800,00 kuna, odnosno 200,00 kn po vijećniku.
	
Članak 3.
Pravo na financiranje prema ovoj Odluci imaju političke stranke koje imaju najmanje jednog vijećnika u Općinskom vijeću.
Članak 4.
Sredstva za financiranje političkih stranaka  Općinskog vijeća, osigurana u Proračunu Općine Dekanovec, raspoređuju se na način da se utvrdi jednaki iznos sredstava za svakog vijećnika u Općinskom vijeću razmjerno broju vijećnika u trenutku konstituiranja Općinskog vijeća. 

Članak 5.
Ukoliko se tijekom proračunske godine izmijeni sastav Općinskog vijeća, sredstva raspoređena ovom Odlukom neće se preraspodijeliti.

Članak 6.
Sredstva koja su osigurana za redovito financiranje političkih stranaka i nezavisnih vijećnika Općinskog vijeća doznačuju se na njihove žiro račune u cjelokupnom iznosu do 30.11.2016. godine.
Članak 7.
Ova odluka stupa na snagu osmog dana od dana objave u Službenom glasniku Međimurske županije.
OPĆINSKO VIJEĆE OPĆINE DEKANOVEC

Klasa: 021-05/16-01/05
Urbroj: 2109/20-02-16-06
Dekanovec, 13.06.2016 
				                      PREDSJEDNICA OPĆINSKOG VIJEĆA

                                                                                          Verica Grbavec

 Temeljem članka 24. st.1. Zakona o sustavu civilne zaštite („Narodne novine“ broj 82/15), članka  19. stavka 1. alineje 11. Zakona o lokalnoj i područnoj (regionalnoj) samoupravi („Narodne novine“ broj 33/01, 66/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13) i članka 43. Statuta Općine Dekanovec («Službeni glasnik Međimurske županije» br. 6/13.), Načelnik Općine Dekanovec donio je dana  03.06.2016. godine


O D L U K U
O IMENOVANJU STOŽERA CIVILNE ZAŠTITE OPĆINE DEKANOVEC


Članak 1.
	Imenuje se Stožer civilne zaštite Općine Dekanovec (u daljnjem tekstu: Stožer) za obavljanje poslova lokalnog značaja u dijelu koji se odnosi na civilnu zaštitu te posebno radi usklađivanja priprema i usmjeravanje aktivnosti sustava civilne zaštite u zaštiti i spašavanju stanovništva i materijalnih dobara i okoliša od prirodnih i tehničko-tehnoloških katastrofa i velikih nesreća.
	Stožer je stručno, operativno i koordinativno tijelo za provođenje mjera i aktivnosti civilne zaštite na području Općine Dekanovec u katastrofama i velikim nesrećama.


Članak 2.
	Stožer civilne zaštite Općine Dekanovec osniva se na razini lokalne samouprave, a aktivira se kada se proglasi stanje neposredne prijetnje katastrofe i velike nesreće.

Članak 3.
	Članovima Stožera, po dužnosti, imenuju se:
1. Vladimir Jambrošić, zamjenik Općinskog načelnika Općine Dekanovec - načelnik Stožera civilne zaštite, 
1. Ferid Kašmo, predstavnik Državne uprave za zaštitu i spašavanje, PU za zaštitu i spašavanje  Čakovec - član
1. Tomica Kovačić, predsjednik DVD Dekanovec - član
1. Božidar Mesarić, predstavnik Policijske uprave međimurske – član
1. Anamarija Murković - Hunjadi, dr.med., predstavnica Doma zdravlja Čakovec – članica.

Članak 4.
	Ova odluka stupa na snagu danom donošenja, a objaviti će se u „Službenom glasniku  Međimurske županije“.

Klasa: 022-05/16-01/16
Urbroj: 2109/20-03-16-01
Dekanovec, 03. 06. 2016.

							NAČELNIK OPĆINE DEKANOVEC

								    Ivan Hajdarović

Na temelju članka 31. Statuta Općine Dekanovec (“Službeni glasnik Međimurske županije”, broj 6/13), Općinsko vijeće Općine Dekanovec na 16. sjednici, održanoj dana 13.06.2016. godine, donijelo je 
 
O D  L  U  K  U
o otkupu poslovnog prostora 
(zatvorena i otvorena terasa)

Članak 1.

Na temelju ponude firme INDE j.d.o.o. iz Murskog Središća, M. Gupca 79 glede otkupa zatvorene i otvorene terase izgrađene na kat.čest.br. 54/5/1/3 i kat.čest. br 2400/1 k.o. Dekanovec, površine 50 m2 na adresi Kalnička 2, Općinsko vijeće Općine Dekanovec prihvaća ponudu u iznosu od 20.000,00 kuna.  

Članak 2.

Vlasnik spomenute terase je firma Inde j.d.o.o. iz M. Središća, M. Gupca 79, što je potvrđeno Izjavom potpisanom kod Javnog bilježnika Ruže Hoblaj (broj izjave: OV-182/16.) koju zastupa u svojstvu direktora Vincek Biserka.
	
Članak 3.
Iznos od 20.000,00 kuna ne uplaćuje se na račun firme Inde j.d.o.o. već se vrši kompenzacija nastalog dugovanja glede zakupa poslovnog prostora.

Članak 4.
Ovlašćuje se načelnik Općine Dekanovec za potpisivanje Ugovora o otkupu poslovnog prostora (zatvorena i otvorena terasa).

Članak 5.
Ova odluka stupa na snagu danom donošenja, a objavljuje se na Oglasnoj ploči Općine Dekanovec.  

OPĆINSKO VIJEĆE OPĆINE DEKANOVEC


Klasa: 021-05/16-01/05
Urbroj: 2109/20-02-16-07
Dekanovec, 13.06.2016 

				                      PREDSJEDNICA OPĆINSKOG VIJEĆA

                                                                                          Verica Grbavec

